paragraph_text: Na početku I. svjetskog rata prekida učiteljsku školu i odlazi u selo Poljanska kod Požege za učiteljicu. Državnu učiteljsku školu završava nakon kraja rata. 1919. godine upoznaje A. B. Šimića, koji joj posvećuje neke ljubavne pjesme, i čitavu svoju kratku zbirku pjesama „Preobraženja“ iz 1920. godine - koja je njegov najvažniji doprinos Hrvatskoj književnosti. A. B. Šimić joj i nadjeva ime Tatjana: roditelji su joj bili dali ime Josipa. Njihovu vezu prekida Šimićeva smrt 1925. godine.